### Beslutninger

Forslaget blev på byrådsmødet den 4. juni 2024 henvist til Magistraten med henblik på at indgå i budgetdrøftelserne for 2025.

###

BESLUTNINGSFORSLAG FRA Marianne Frederiksen

Selvom det kan synes langt væk, så blev [adresse] i starten af 2024 ramt af snefald og frost,

som satte alt i stå i flere dage. Vi fik først snestorm med tøsne og fygning og derefter [adresse]

kulde og ispanser på veje, cykelstier, fortove og pladser.

Bent Petersen viste, at kommunen ikke er gearet til at håndtere den slags. Tværtimod har

byrådet tidligere over flere omgange sparet på kommunens vintertjeneste. DMI’s klimaatlas

peger på, at mængden af nedbør vil vokse om vinteren, og vi må forvente mere ekstremt

vejr end hidtil. Det giver andre udfordringer for vores veje end tidligere. Det skal vi have

gjort noget ved.

Serviceniveauet på det nuværende vinterregulativ, der blev indført i januar 2018 med

baggrund i besparelser i 2013, passer sikkert til den gennemsnitlige vinter, som vi hidtil har

haft i [adresse]. Den seneste vinter har dog vist, at vi ikke er forberedt på fremtiden.

Teknik og Miljø forsøgte at løse opgaven indenfor den nuværende økonomi og bemanding da

snevejret ramte i uge 1 2024. Det skete bare for langsomt og indsatsen var ikke tilstrækkelig.

Det gjorde, at helt almindelige mennesker ikke kunne komme på arbejde, købe ind og passe

deres dagligdag i for lang tid.

Det er vigtigt at få skabt et vinterberedskab, der er skalerbart, så der ved ekstremt snevejr

kan sættes ind hurtigt og effektivt. Det kan betyde, at der er flere eksterne entreprenører,

som skal på kontrakt, og at bemandingen i kommunens egen entreprenørenhed skal

opjusteres, og der skal indkøbes eller lejes mere materiel.

Hvis vi skal undgå en situation, som vi oplevede i starten af 2024, er det ikke nok med et lille

permanent budgetløft.

Danmarksdemokraterne foreslår derfor et mærkbart permanent løft af basisbudgettet til

vintertjenesten samtidig med, at der etableres en ny model for vinterdriften, som kan

håndtere de ekstraordinære vejrhændelser.

Konkret foreslår Danmarksdemokraterne, at Teknik og Miljø øger vinterberedskabet fra det

nuværende niveau til et niveau der kan håndtere hændelser også udover de klassiske 2 cm

tøsne. Det koster en smule mere i rådighedstillæg og kontrakter med private vognmænd,

men det kan klares ved at justere basisbudgettet for vinterdrift op.

I langt de fleste år tilbagebetales penge fra vinterdriften til kommunekassen. Så pengene er

der allerede i dag. De bliver bare brugt på alt muligt andet, når vinteren er mild.

Men det er ikke ansvarligt hvert år at føre penge tilbage til kommunekassen ved årets

afslutning. Det gør os sårbare.

Danmarksdemokraterne foreslår i stedet en model hvor Teknik og Miljø tilbagebetaler

overskuddet til kommunekassen baseret på de sidste 3 års gennemsnitsvintre. Det betyder

med andre ord, at Teknik og Miljø løbende kan operere med en “pulje” fra tidligere vintres

overskud, hvilket øger muligheden for at kunne rykke ud i de vintre, hvor der falder meget

sne.

Danmarksdemokraterne foreslår derudover, at Teknik og Miljø ser på den nuværende

prioriteringsmodel i vinterregulativet. Selvfølgelig skal det kritiske vejnet være af højeste

prioritet, men den kollektive transport skal også prioriteres højt, da mange borgere er

afhængige af den. Det betyder, at buslommer og busvendepladser skal ryddes for sne

hurtigere, end det bliver gjort i dag.

Derudover bør der indføres en klasse-1-kategori for cykelstier, så vi sikrer fremkommelighed

og farbare veje for cyklisterne. Samtidig bør veje til og fra kommunale institutioner såsom

skoler, børnehaver og vuggestuer prioriteres højere end i dag. Også veje i vores oplandsbyer

skal opprioriteres.